תקנות המים (מניעת זיהום מים) (בורות ספיגה ובורות רקב)

{{ח:התחלה}}
{{ח:כותרת|תקנות המים (מניעת זיהום מים) (בורות ספיגה ובורות רקב), התשנ״ב–1992}}

{{ח:פתיח-התחלה}}
{{ח:תיבה|ק״ת תשנ״ב, 784|תקנות המים (מניעת זיהום מים) (בורות ספיגה ובורות רקב)|https://olaw.org.il/takanot/takanot-5421.pdf}}, {{ח:תיבה|862|תקנות המים (מניעת זיהום מים) (בורות ספיגה ובורות רקב)|https://olaw.org.il/takanot/takanot-5426.pdf}}, {{ח:תיבה|914|ת״ט|https://olaw.org.il/takanot/takanot-5430.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המים#סעיף 20ד|סעיף 20ד(א)(1)}} {{ח:חיצוני|חוק המים|לחוק המים, התשי״ט–1959}} (להלן – החוק), לאחר התייעצות עם מועצת המים, ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בור ספיגה“ – בור המשמש או המיועד לשמש לקליטת שפכים לשם סילוקם בדרך של חלחול לקרקע;
{{ח:ת|סוג=הגדרה}} ”בור ספיגה ביתי“ – בור ספיגה המשמש לקליטת שפכים ביתיים ושפכים סניטריים;
{{ח:ת|סוג=הגדרה}} ”בור ספיגה תעשייתי“ – בור ספיגה המשמש לקליטת שפכים תעשייתיים, למעט קידוח שאושר על פי דין והמיועד לסילוק מבוקר של שפכים תעשייתיים לשכבות תת הקרקע;
{{ח:ת|סוג=הגדרה}} ”בור רקב“ – בור המשמש או המיועד לשמש לקליטת שפכים;
{{ח:ת|סוג=הגדרה}} ”ביובית“ – רכב המיועד להרקת בור רקב או בור ספיגה, ולסילוק השפכים שהצטברו בו;
{{ח:ת|סוג=הגדרה}} ”השר“ – השר לאיכות הסביבה או מי שהוא הסמיכו לענין תקנות אלה;
{{ח:ת|סוג=הגדרה}} ”מחזיק“ – בעל נכס או מחזיק נכס שבו נמצא בור רקב או בור ספיגה;
{{ח:ת|סוג=הגדרה}} ”מיתקן לטיפול בשפכים“ – מיתקן שהוקם כדין, המשמש או המיועד לשמש להקטנת ריכוז המזהמים שבשפכים;
{{ח:ת|סוג=הגדרה}} ”מערכת ביוב“ – מערכת המשמשת לאיסוף, טיפול וסילוק של שפכים;
{{ח:ת|סוג=הגדרה}} ”מפעיל“ – הבעל, המחזיק, או – לענין ביובית – הנהג;
{{ח:ת|סוג=הגדרה}} ”שפכים“ – פסולת המורחקת בהזרמה, לרבות בוצה ומוצקים בתרחיף;
{{ח:ת|סוג=הגדרה}} ”שפכים סניטריים“ – שפכים שמקורם בשירותים הסניטריים של מקום כאמור בהגדרת שפכים תעשייתיים, והמוזרמים במערכת נפרדת מהשפכים התעשייתיים של אותו מקום;
{{ח:ת|סוג=הגדרה}} ”שפכים תעשייתיים“ – שפכים, למעט שפכים סניטריים, שמקורם במקום שבו עושים מלאכה או מייצרים מוצרים וחומרים, לרבות בתי חולים, וכל מקום המשמש לעיבוד, לאחסנה, לניקוי ולבדיקה של כל מוצר או חומר.

{{ח:סעיף|2|איסור בור ספיגה}}
{{ח:תת|(א)}} לא יתקין אדם בור ספיגה תעשייתי.
{{ח:תת|(ב)}} לא יתקין אדם בור ספיגה ביתי –
{{ח:תתת|(1)}} בישוב שיש בו מערכת ביוב;
{{ח:תתת|(2)}} בישוב שאין בו או בחלק ממנו מערכת ביוב – בבנין המשמש ליותר משתים עשרה יחידות מגורים.
{{ח:תת|(ג)}} ישוב שאין בו או בחלק ממנו מערכת ביוב, ניתן להתקין בור ספיגה ביתי בישוב או באותו חלק שבו אין מערכת ביוב בהתקיים תנאים אלה:
{{ח:תתת|(1)}} בור הספיגה הביתי מיועד לקלוט שפכים מבנין המשמש למגורים שאין בו יותר משלוש יחידות מגורים ושאין אפשרות סבירה להתקין בו מערכת ביוב או מיתקן לטיפול בשפכים;
{{ח:תתת|(2)}} בור הספיגה הביתי מיועד לקלוט שפכים מבנין המשמש למגורים שיש בו יותר משלוש אך פחות משלוש עשרה יחידות מגורים, בכפוף לאישור השר בכתב;
{{ח:תתת|(3)}} צינור מוצא השפכים מהבנין כאמור בפסקאות (1) ו־(2) יחובר לבור רקב אטום מפני חלחול, שיחובר לבור הספיגה הביתי.

{{ח:סעיף|3|הרקת בור}}
{{ח:תת|(א)}} מחזיק ירוקן בור רקב או בור ספיגה סתום, לפי הענין, מהשפכים שהצטברו בו, בהתאם לצורך, כדי למנוע גלישת השפכים אל מחוץ לבור.
{{ח:תת|(ב)}} לא ירוקן מחזיק בור רקב או בור ספיגה כאמור בתקנת משנה (א) אלא באמצעות ביובית.
{{ח:תת|(ג)}} מפעיל ביובית ירוקן את תכולת הביובית אך ורק למיתקן לטיפול בשפכים, ולאחר תיאום מראש עם מפעיל המיתקן לטיפול בשפכים.

{{ח:סעיף|4|שמירת דינים}}
{{ח:ת}} תקנות אלה באות להוסיף על הוראות כל דין אחר בדבר שפכים ולא לגרוע מהן.

{{ח:סעיף|5|עונשין}}
{{ח:ת}} העובר על הוראה מהוראות תקנות אלה, דינו כאמור {{ח:חיצוני|חוק המים#סעיף 20כא|בסעיף 20כא לחוק}}.

{{ח:סעיף|6|תחילה}}
{{ח:ת}} תחילתן של תקנות אלה שלושה חודשים מיום פרסומן (להלן – יום התחילה).

{{ח:סעיף|7|הוראות מעבר}}
{{ח:ת}} מחזיק בור ספיגה –
{{ח:תת|(1)}} יסתום בור ספיגה שאינו בשימוש – לאחר הרקתו – תוך שלושה חדשים מיום התחילה;
{{ח:תת|(2)}} ינתק מבור ספיגה תעשייתי, תוך שנה מיום התחילה, את צינור מוצא השפכים ויחבר אותו למערכת הביוב, אם ישנה, ואם אין – למיתקן לטיפול בשפכים שאישר השר;
{{ח:תת|(3)}} ינתק מבור ספיגה ביתי, תוך שנתיים מיום התחילה, את צינור מוצא השפכים, ויחבר אותו למערכת הביוב, אם ישנה, ואם אין – לבור רקב אטום מפני חלחול שפכים לקרקע, שיחובר לבור הספיגה.

{{ח:חתימות|ד׳ באדר א׳ התשנ״ב (10 בפברואר 1992)}}
* '''יצחק שמיר'''
השר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]